ในหลวงรับสั่ง ให้เป็นครูที่ดี ครูพิษณุโลก ปีติรับเสด็จในพื้นที่สู้รบ
ครู ร.ร.รักไทยร่มเกล้าอุปถัมภ์ วัย 57 ปี ตื้นตันใจ รัชกาลที่ 9 เสด็จฯ พื้นที่สู้รบเยี่ยมเยียนราษฎร สละพระราชทรัพย์ส่วนพระองค์สร้างโรงเรียน พร้อมมีพระราชกระแสรับสั่งให้เป็นครูที่ดี ตั้งปณิธานแน่วแน่ สอนมา 36 ปี ไม่ขอย้ายไปไหนอีก,เมื่อเวลา 15.00 น. วันที่ 18 ต.ค. 59 ที่โรงเรียนรักไทยร่มเกล้าอุปถัมภ์ หมู่ 7 ต.ชมพู อ.เนินมะปราง จ.พิษณุโลก มีครูวัยใกล้เกษียณเคยเข้าเฝ้าฯ รับเสด็จ พระบาทสมเด็จพระปรมินทรมหาภูมิพลอดุลยเดช เมื่อวันที่ 29 กุมภาพันธ์ พ.ศ. 2523 จึงเดินทางไปตรวจสอบที่โรงเรียนดังกล่าว พบคณะครูและนักเรียนกำลังช่วยกันจัดเตรียมสถานที่เพื่อแสดงความอาลัย นำผ้าสีขาวดำมาประดับโดยรอบ โดยครูคนดังกล่าวคือ นายเฉลิมชัย เมืองเขียว อายุ 57 ปี ที่เป็นครูมายาวนานกว่า 36 ปี เหลือเวลารับราชการอีกเพียง 3 ปี และไม่คิดย้ายไปสอนที่ใด เนื่องจากซาบซึ้งในพระมหากรุณาธิคุณอย่างหาที่สุดมิได้,นายเฉลิมชัย กล่าวด้วยน้ำเสียงตื้นตันใจพร้อมกับร่ำไห้ด้วยความปลื้มปีติว่า รับราชการครูที่โรงเรียนแห่งนี้ตั้งแต่ พ.ศ.2522 ต่อมาวันที่ 29 กุมภาพันธ์ พ.ศ. 2523 ได้มีโอกาสเข้าเฝ้าฯ รับเสด็จพระองค์ ขณะเสด็จพระราชดำเนินเยี่ยมราษฎรในพื้นที่ อ.เขาค้อ จ.เพชรบูรณ์ ซึ่งขณะนั้นเป็นพื้นที่สู้รบของพรรคคอมมิวนิสต์แห่งประเทศไทย และรับสั่งกับผู้ติดตามว่าอยากจะมาเยี่ยมราษฎรของพระองค์ที่บ้านรักไทย ต.ชมพู อ.เนินมะปราง จ.พิษณุโลก ทางผู้ติดตามได้ห้ามปรามไม่ให้เสด็จฯ มา เนื่องจากยังมีการยิงสู้รบกันอยู่เกรงว่าจะไม่ปลอดภัย,แต่เมื่อทางอำเภอรับทราบว่าพระองค์จะเสด็จฯ มาเพราะมีความห่วงใยราษฎร จึงรีบจัดเตรียมโรงเรียนรักไทยร่มเกล้าอุปถัมภ์ เป็นที่ประทับ ขณะนั้นโรงเรียนกำลังก่อสร้างได้เพียง 1 ปี ยังไม่มีความเรียบร้อยสมบูรณ์ เป็นถิ่นทุรกันดาร และสละพระราชทรัพย์ส่วนพระองค์ จำนวน 150,000 บาท เพื่อก่อสร้างอาคารเรียนไม้ 2 หลัง ตามแบบมาตรฐานของกระทรวงศึกษาธิการ แบบ ป.1 ฉ เริ่มต้นเปิดการเรียนการสอนตั้งแต่ชั้นประถมศึกษาปีที่ 1-4 มีนักเรียน 56 คน,ปัจจุบัน มีถึงระดับชั้นมัธยมศึกษาชั้นปีที่ 3 มีนักเรียน 230 คน คุณครู 15 คน สำหรับจุดมุ่งหมายในการสร้างโรงเรียนของพระองค์ เพื่อให้เป็นสถานศึกษาสำหรับลูกหลานของราษฎรในโครงการบ้านรักไทย และหมู่บ้านใกล้เคียงในพื้นที่แทรกซึมของคอมมิวนิสต์,ในหลวงมีรับสั่งกับผมว่าให้เป็นครูที่ดี ดูแลลูกศิษย์ให้มีความสุข มีความรู้ และสอนให้เป็นคนดีของชาติ, จึงขอตั้งปณิธานอย่างแน่วแน่ พร้อมน้อมนำปรัชญาเศรษฐกิจพอเพียงมาปรับใช้เข้ากับการเรียนการสอน เพราะทุกวันนี้สอนวิชาประวัติศาสตร์ วิชาเกษตร และวิชาการงานพื้นฐานอาชีพ เป็นเกียรติกับครอบครัวและวงศ์ตระกูลอย่างหาที่สุดมิได้.
ครู ร.ร.รักไทยร่มเกล้าอุปถัมภ์ วัย 57 ปี ตื้นตันใจ รัชกาลที่ 9 เสด็จฯ พื้นที่สู้รบเยี่ยมเยียนราษฎร สละพระราชทรัพย์ส่วนพระองค์สร้างโรงเรียน พร้อมรับสั่งให้เป็นครูที่ดี ตั้งปณิธานแน่วแน่ สอนมา 36 ปี ไม่ขอย้ายไปไหนอีก
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,สรงน้ำพระบรมศพ,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,รัชกาลที่ 9,พิษณุโลก,โรงเรียนรักไทยร่มเกล้าอุปถัมภ์,สละพระราชทรัพย์ส่วนพระองค์